PuMa-Volley (naiset)

**[[PuMa-Volley]]** on pohjoishelsinkiläinen lentopalloseura, jonka naisten edustusjoukkue pelaa naisten 1-sarjassa nimellä PuMa HVA. 

PuMan naisten kotisalina toimi pitkään Puistolan urheilutalo, mutta syksyllä 2021 Tapulikaupunkiin valmistuneesta Lehto Areenasta tuli PuMan uusi kotihalli.

## Historia

### Alkuvuodet
PuMa-Volleyn naisten joukkue aloitti taipaleensa kaudella 1991–1992 naisten 3-sarjassa. Joukkue pelasi jo tällöin Puistolan urheilutalolla ja joukkueen päävalmentajana toimi ansioitunut Peeter Vahtra, joka myöhemmin valmentaisi naisten maajoukkuettakin. Kaudelle 1992–1993 PuMa nousi 2-sarjaan ja keväällä 1993 PuMa pelasi jo 1-sarjakarsinnoissa. Kaudella 1993–1994 PuMan naiset pelasivat ensimmäistä kertaa 1-sarjassa.

### 1-sarja

#### Nousu huipulle
Kesällä 1995 PuMan päävalmentaja vaihtui Vahtrasta unkarilaiseen László Polányihin. Edustusjoukkueeseen nousi myös nuori Hanna-Kaisa Torkkeli. PuMa pelasi SM-liiganoususarjaa keväällä 1996. Kausi päättyi kuitenkin 1-sarja pronssiin ja siirtymiseen uuteen Supersarjaan, joka perustettiin 1-sarjan ja SM-liigan väliin. Kauden 1996–1997 tulos oli Supersarja hopea ja nousu SM-liigaan liigakarsintojen kautta.

### SM-liiga
PuMa-Volleyn nuoren joukkueen SM-liigataipale alkoi heikosti kun hallitseva suomenmestari Oriveden Ponnistus kaatoi PuMan kauden avauksessa selvin numeroin 0−3 (1-15, 7-15, 0-15). Polányi toimi edelleen päävalmentajana ja PuMa oli siirtynyt pelaamaan kotiotteluitaan Malmin kauppaoppilaitokselle (nyk. Helmi Center). Seuraavassa sarjapelissä PuMa oli jo kovemmassa iskussa kun se onnistui nappaamaan erän edelliskauden hopeamitalistilta Euran Raiulta. Viiden peräkkäisen tappion jälkeen PuMa otti ensimmäisen voittonsa SM-liigassa kun PuMa kaatoi Joensuun Prihat vieraissa erin 3−2. PuMa-Volley joutui kauden aikana tyytymään vain viiteen voittoon, kun kauden puolivälissä joukkueen tähtipelaajaksi noussut Hanna-Kaisa Torkkeli loukkasi polvensa ja oli sivussa loppukauden. Maaliskuussa 1998 PuMan putoaminen takaisin Supersarjaan oli jo varmaa. Kauden päätteeksi päävalmentaja László Polányi ja pelaajat Hanna-Kaisa Torkkeli sekä Tia Pråhl siirtyivät ViLePan SM-liigajoukkueeseen.

### Supersarja
Kaudelle 1998–1999 PuMa palasi Supersarjaan. Keväällä 2000 PuMa selvitti tiensä jälleen Supersarjan loppuotteluihin, jossa sijoitus oli kuitenkin toinen. PuMa kieltäytyi pelaamasta SM-liigakarsinnat, vaikka se olisi ollut siihen Supersarjan toisena oikeutettu. Keväällä 2001 PuMa oli jälleen SM-liigakarsinnoissa, kun ruoriin oli palannut unkarilainen László Polányi. PuMa oli SM-liigakarsintasarjassa kolmas neljästä, joka riitti SM-liiganousuun, mutta päätti luopua liigapaikastaan taloudellisista syistä. Supersarjaa ei enää jatkettu kaudelle 2001–2002, joten PuMa siirtyi pelaamaan jälleen 1-sarjaa, josta tuli taas Suomen 2. korkein sarjataso.

### 1-sarja
Ensimmäisellä kaudella takaisin 1-sarjassa PuMa selvitti tiensä jälleen loppuotteluun, mutta Etta oli loppuottelussa vahvempi. Kaudelle 2003–2004 PuMa lähti tavoittelemaan taas sarjan kärkeä kun se sai kovan joukon pelaajia VanLen riveistä, sekä uuden valmentajan Börje Henrikssonin. PuMa oli jälleen loppuottelussa keväällä, mutta LPK oli kovempi ja nousi SM-liigaan. Kaudella 2005–2006 pääsi alkulohkon kärjessä kevään supersarjaan, jossa PuMa pääsi aina välieriin asti. Keväällä 2007 pääsi jälleen supersarjaan hyvän syyskauden jälkeen.

#### PKS Volley
Kaudelle 2008–2009 perustettiin uusi seura PuMan, VanLen, Laajasalon Voiman ja Espoo Lentiksen voimin. Seuran nimeksi tuli PKS Volley ja naisten 1-sarjapaikan se sai PuMalta. Hankkeen tarkoituksena oli saada pääkaupunkiseudun naislentopallo takaisin SM-liigaan kaudeksi 2012. PKS Volley pelasi 1-sarjaa nimellä FNE-Finland Team pääyhteistyökumppani FNE-Finlandin mukaan. Joukkueen päävalmentajana toimi Kai Tuulari. FNE-Finland team eteni ensimmäisellä 1-sarjakaudellaan välieriin, jossa se tippui Ajo-KLP Teamin toimesta. Kaudella 2009–2010 FNE-Finland Teamin menestys oli selvästi heikompaa. Kaudella 2010–2011 PKS Volley pelasi omalla nimellään erittäin heikolla menestyksellä. PKS Volley oli runkosarjassa lohkonsa viimeinen voittaen vain kaksi ottelua. 1-sarjan säilymiskarsinnoissa PKS hävisi ottelusarjan (0–2) Laihian Lujalle ja tippui 1-sarjasta vain kolmen kauden jälkeen.

### 2-sarja

#### Takaisin 2-sarjaan
Sarjaputoamisen jälkeen PKS Volley hajosi ja PuMa haki jälleen vauhtia 2-sarjasta kaudella 2011–2012. PuMa pääsi 2-sarjassa neljännesvälieriin, muttei sitä pidemmälle. PuMa jatkoi pelejään 2-sarjassa ilman erityistä menestystä.

### 1-sarja

#### HEL Volley II
Kaudelle 2015–2016 HEL Volley ja PuMa-Volley tekivät yhteisen joukkueen naisten 1-sarjaan, kun keväällä HEL Volley II oli noussut 2-sarjasta. Joukkue pelasi HEL Volley II nimellä, mutta koostui sekä, HEL Volleyn, että PuMan pelaajista. Taustaseurana toimi kuitenkin HEL Volley (Naarasleijonat). Kaudeksi 2016–2017 taustaseura vaihtui PuMa-Volleyksi, mutta kaikki muu pysyi samana, mukaan lukien nimi HEL Volley II. Sama kuvio toistui kaudella 2017–2018. Menestys kaikilla kausilla oli kehnoa. Joukkueen päävalmentajana toimi Juho Rajala.

#### Paluu vanhaan
Kaudella 2018–2019 PuMa pelasi jälleen 1-sarjassa omalla nimellään. Kaudelle 2019–2020 päävalmentajaksi tuli Gina Rask, kun Juho Rajala siirtyi Vantaa Ducksin päävalmentajaksi. PuMa pelasi HEL Volleyn varjossa, joka pelasi aivan sarjan kärkisijoista, mutta kautta ei kuitenkaan pelattu loppuun koronaviruspandemian takia. Kaudelle 2020−2021 päävalmentaja vaihtui Dejan Suboticiin ja PuMa alkoi pikkuhiljaa hivuta ylemmäs sarjataulukossa. Kaudella 2021–2022 PuMa aloitti yhteistyön Mestaruusliigajoukkue Hämeenlinnan Lentopallokerhon kanssa ja sijoitus sarjataulukossa nousi jälleen.

#### Takaisin 1-sarjan kärkeen
Kausi 2022–2023 alkoi syyskaudella huippumenestyksellä, jolla PuMa lunasti Suomen Cupin puolivälieräpaikan. Syyskaudella sarjan kärkipelaajiksi nousseet Sofia Lehto ja Nea Subotic olivat kevätkaudella pääasiassa farmijoukkue Hämeenlinnan Lentopallokerhon riveissä, joka vaikutti PuMan menestykseen. Kausi päättyi 1-sarjan välierätappioon.

Kaudelle 2023–2024 päävalmentaja vaihtui Seppo Siika-ahoon ja joukkueen kokoonpano vaihtui paljon, kun Lehto ja Subotic siirtyivät Mestaruusliigaan. Kaudella PuMa voitti runkosarjan ja pelasi tiensä 1-sarjan finaaliin asti, jossa Kuortaneen urheiluopiston maajoukkuetytöt olivat kuitenkin vahvempia.

Kaudelle 2024–2025 Siika-aho jatkoi päävalmentaja ja joukkue uusiutui jälleen paljon kun Sanni Suomela, Eevi Lehmus ja Elisa Muukkonen siirtyivät Mestaruusliigaan. Joukkue selviytyi jälleen 1-sarjan finaaleihin, häviten kuitenkin Raision Urheilijoille otteluvoitoin 2-0 (3-0, 0-3).

#### Alueellinen valmennuskeskus ja liiganousumahdollisuudet
Alkuvuodesta 2025 tuli uutinen, että tyttöjen maajoukkueen valmennuskeskus hajautetetaan Kuortaneelta neljään alueelliseen valmennuskeskukseen, yksi näistä tulisi olemaan Helsingissä Mäkelänrinteen lukiossa. Uuden valmennuskeskuksen joukkue aloitti toimintansa kaudella 2025–2026 PuMa-Volleyn, Mäkelänrinteen lukion, Pääkaupunkiseudun urheiluakatemian (Urhean) ja Lentopalloliiton yhteistoimin. 1-sarjapaikan joukkue sai PuMalta ja joukkueen nimeksi tuli PuMa HVA (Helsinki Volleyball Academy).

Kesällä 2025 tuli toinen merkittävä uutinen: Mestaruusliiga oli hyväksynyt PuMa-Volleyn mukaan prosessiin, jonka tavoitteena on osallistuminen Mestaruusliigaan kaudella 2026–2027. PuMalle tuli kesäkuussa 2025 vielä mahdollisuus lähteä mukaan Mestaruusliiga jo kaudelle 2025–2026 täydennysmenettelyn kautta, kun Hämeenlinna Lentopallokerho jäi pois. PuMa jätti mahdollisuuden käyttämättä.

#### PuMa HVA
Uuden alueellisen valmennuskeskuksen toiminta alkoi syksyllä 2025. Joukkueen päävalmentajaksi tuli Saksassa valmentanut Antti Poikela. Joukkue nuorentui valmennuskeskuksen myötä säilyttäen kuitenkin osan kokeneemmasta rungosta.

### Mestaruusliiga

#### PuMa Helsinki
Kesällä 2025 aloitettua mestaruusliigaprojektia varten PuMa-Volley ry perusti marraskuussa 2025 uuden seuran nimellä Lentopalloseura PuMa Helsinki Oy:n. PuMa-Volley ry toimisi myös yhtenä PuMa Helsinki Oy:n suurimmista omistajista. Seura haki liigalisenssiä Mestaruusliigaan kaudelle 2026–2027. Helmikuussa 2026 lentopalloliitto myönsi PuMa Helsingille paikan naisten Mestaruusliigaan. PuMa Helsinki haki rahoitusta liigaprojektilleen osakeannilla, jossa PuMa-Volleyn lisäksi Espoo Lentiksestä, Blues Volleysta ja Vantaan Lentopallosta tuli PuMa Helsingin omistajia.

## Joukkue

### PuMa Helsinki

#### 2026–2027

* Päävalmentaja: Andrea Bergoli 
* Urheilutoimenjohtaja: Seppo Siika-aho 

### PuMa HVA

#### 2026–2027

* Päävalmentaja: Elina Raadik 
* Urheilutoimenjohtaja: Seppo Siika-aho 

#### 2025–2026

* Päävalmentaja: Antti Poikela 
* Apuvalmentaja: Klaus Henriksson 
* Fysiikkavalmentaja: Laura Järvinen 
* Urheilutoimenjohtaja: Seppo Siika-aho 
* Huoltaja: Oona Laurell 

*Ottelumäärät ennen kauden 2025-2026 alkua*

### PuMa-Volley

#### 2024–2025

* Päävalmentaja: Seppo Siika-aho 
* Apuvalmentaja: Klaus Henriksson 
* Fysiikkavalmentaja: Laura Järvinen 
* Tilastointi: Satu Lehto 

*Ottelumäärät ennen kauden 2024-2025 alkua*

#### 2023–2024

* Päävalmentaja: Seppo Siika-aho 
* Apuvalmentaja: Kai Wickman 
* Apuvalmentaja: Timo Ruuskanen 
* Joukkueenjohtaja: Riikka Lehmus 

*Ottelumäärät ennen kauden 2023-2024 alkua*

#### 2022–2023

* Päävalmentaja: Dejan Subotic 
* Apuvalmentaja: Kai Wickman 
* Apuvalmentaja: Timo Ruuskanen 
* Joukkueenjohtaja: Riikka Lehmus 

*Ottelumäärät ennen kauden 2022-2023 alkua*

#### 2021–2022

* Päävalmentaja: Dejan Subotic 
* Apuvalmentaja: Kai Wickman 
* Apuvalmentaja: Timo Ruuskanen 

*Ottelumäärät ennen kauden 2021-2022 alkua*

## Saavutukset

### Naiset

* 2-sarja nousu: 1991–1992
* 1-sarja nousu: 1992–1993
* Supersarja nousu: 1995–1996
* SM-sarja nousu: 1996–1997
* Supersarja: 2. sija 1996–1997, 1999–2000
* 1-sarja: 2. sija 2001–2002, 2003–2004, 2023–2024, 2024–2025; 3. sija 1995–1996, 2022–2023

### Tytöt
Lähde:

#### N22-tytöt

* SM-kulta: 2008
* SM-hopea: 1994
* SM-pronssi: 1995
* Power Cup kulta: 2012

#### A-tytöt

* SM-kulta: 2025
* SM-hopea: 2008
* Power Cup kulta: 2017, 2018
* Power Cup hopea: 2016
* AM-kulta: 2018, 2019, 2022, 2023, 2025
* AM-hopea: 2017, 2024

#### B-tytöt

* SM-hopea: 2023
* SM-pronssi: 2016, 2024
* Power Cup kulta: 2016
* Power Cup hopea: 2015
* Power Cup pronssi: 2023
* AM-kulta: 2015, 2016, 2017, 2019, 2020, 2023, 2024, 2025
* AM-hopea: 2022, 2024

#### C-tytöt

* SM-kulta: 2023
* SM-pronssi: 2022
* Power Cup kulta: 2014
* Power Cup hopea: 2021, 2024
* Power Cup pronssi: 2022
* AM-kulta: 2017, 2019, 2022, 2023, 2024, 2025
* AM-hopea: 2016, 2018, 2020
* AM-pronssi: 2023, 2025

## Lähteet

## Aiheesta muualla

* Seuran sivut